title: 2012/488/ЕС: Решение на Съвета от 22 юни 2012 година относно позицията, която да заеме Европейският съюз в рамките на Комитета по търговия и устойчиво развитие, създаден със Споразумението за свободна търговия между Европейския съюз и неговите държави-членки, от една страна, и Република Корея, от друга страна, по отношение на работата на Форума на гражданското общество и създаването на експертната група по въпросите от сферата на Комитета по търговия и устойчиво развитие

text:
               28.8.2012

               BG

               Официален вестник на Европейския съюз

               L 231/1

         РЕШЕНИЕ НА СЪВЕТА
   от 22 юни 2012 година
   относно позицията, която да заеме Европейският съюз в рамките на Комитета по търговия и устойчиво развитие, създаден със Споразумението за свободна търговия между Европейския съюз и неговите държави-членки, от една страна, и Република Корея, от друга страна, по отношение на работата на Форума на гражданското общество и създаването на експертната група по въпросите от сферата на Комитета по търговия и устойчиво развитие
   (2012/488/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 9 от него,
   като взе предвид предложението на Европейската комисия,
   като има предвид, че:

               (1)

               На 23 април 2007 г. Съветът оправомощи Комисията да договори споразумение за свободна търговия с Република Корея от името на Европейския съюз и неговите държави-членки.

               (2)

               Споразумението за свободна търговия между Европейския съюз и неговите държави-членки, от една страна, и Република Корея, от друга страна (1) (наричано по-нататък „Споразумението“), беше подписано на 6 октомври 2010 г.

               (3)

               В съответствие с член 15.10, параграф 5 от Споразумението то се прилага временно от 1 юли 2011 г., при условие за сключването му на по-късна дата.

               (4)

               В член 13.13, параграф 1 от Споразумението е предвидено, че с решение на Комитета по търговия и устойчиво развитие („ТУР“) (наричан по-нататък „Комитетът по търговия и устойчиво развитие ЕС—Корея“) страните се споразумяват относно работата на Форума на гражданското общество не по-късно от една година от влизането в сила на Споразумението.

               (5)

               В член 13.15, параграф 3 е предвидено да се изготви списък на лица, които могат да участват в експертна група за разглеждане на евентуалните въпроси, които могат да възникнат в рамките на главата за ТУР и които не могат да намерят задоволително решение чрез междуправителствени консултации.

               (6)

               Съюзът следва да определи позицията, която да заеме по отношение на работата на Форума на гражданското общество и списъка на лицата, които могат да участват като експерти,

         ПРИЕ НАСТОЯЩОТО РЕШЕНИЕ:
   Член 1
   Позицията, която да заеме Съюзът в Комитета по търговия и устойчиво развитие ЕС—Корея, създаден съгласно Споразумението за свободна търговия между Европейския съюз и неговите държави-членки, от една страна, и Република Корея, от друга страна, по отношение на:

               а)

               работата на Форума на гражданското общество, предвиден в член 13.13, параграф 1 от Споразумението, и

               б)

               изготвянето на списък на квалифицирани лица, които могат да участват като членове на експертната група в съответствие с член 13.15, параграф 3 от Споразумението,

         се основава на проектите на решения на Комитета по търговия и устойчиво развитие ЕС—Корея, приложени към настоящото решение.
   Член 2
   Настоящото решение влиза в сила в деня на приемането му.

      Съставено в Люксембург на 22 юни 2012 година.

            За Съвета

            Председател

         M. VESTAGER

      (1)  ОВ L 127, 14.5.2011 г., стр. 6.

      ПРОЕКТ НА
      РЕШЕНИЕ № …/2012 НА КОМИТЕТА ПО ТЪРГОВИЯ И УСТОЙЧИВО РАЗВИТИЕ ЕС—КОРЕЯ
      от …
      за приемане на правилник за дейността на Форума на гражданското общество съгласно член 13.13 от Споразумението за свободна търговия между Европейския съюз и неговите държави-членки, от една страна, и Република Корея, от друга страна
      КОМИТЕТЪТ ПО ТЪРГОВИЯ И УСТОЙЧИВО РАЗВИТИЕ ЕС—КОРЕЯ,
      като взе предвид Споразумението за свободна търговия между Европейския съюз и неговите държави-членки, от една страна, и Република Корея, от друга страна, подписано в Брюксел на 6 октомври 2010 г. (наричано по-нататък „Споразумението“), и по-специално член 13.13 от него,
      като има предвид, че:

                  (1)

                  В член 13.13 от Споразумението е предвидено членовете на Националната(ите) консултативна(и) група(и) от всяка от страните да се срещат в рамките на Форум на гражданското общество.

                  (2)

                  Съставът на Форума на гражданското общество гарантира балансирано представителство на членовете на Националната(ите) консултативна(и) група(и).

                  (3)

                  Страните се споразумяват относно работата на Форума на гражданското общество до една година от влизането в сила на споразумението с решение на Комитета по търговия и устойчиво развитие ЕС—Корея,

            ПРИЕ НАСТОЯЩОТО РЕШЕНИЕ:
      Член 1
      С настоящото се утвърждава правилникът за дейността на Форума на гражданското общество, съдържащ се в приложението към настоящото решение.
      Член 2
      Настоящото решение влиза в сила в деня на приемането му.

         Съставено в … на …

            За Комитета по търговия и устойчиво развитие ЕС—Корея

               Съпредседател на Комитета по търговия и устойчиво развитие ЕС—Корея от страна на Република Корея

               Съпредседател на Комитета по търговия и устойчиво развитие ЕС—Корея от страна на Европейския съюз

         ПРИЛОЖЕНИЕ

            ПРАВИЛНИК ЗА ДЕЙНОСТТА НА ФОРУМА НА ГРАЖДАНСКОТО ОБЩЕСТВО

         Член 1
         Форумът на гражданското общество е съставен от 12 членове на Националната консултативна група на ЕС и 12 членове на Националните консултативни групи на Корея, които се определят от самите Национални консултативни групи. Членовете могат да се придружават от съветници. Представителите на Форума на гражданското общество от всяка страна включват най-малко 3 представители съответно на бизнес организации, профсъюзи и неправителствени организации по въпросите на околната среда.
         Член 2
         Форумът на гражданското общество има един съпредседател от страна на ЕС и един — от страна на Република Корея. Съпредседателите се избират съответно от Националната консултативна група на ЕС и Националната(ите) консултативна(и) група(и) на Република Корея измежду техните участници във Форума на гражданското общество.
         Съпредседателите изготвят дневния ред на заседанията на Форума на гражданското общество въз основа на исканията от страна на съответните си Национални консултативни групи. Освен това дневният ред винаги включва следните точки:

                     а)

                     информиране от страните във връзка с прилагането на главата за търговията и устойчивото развитие;

                     б)

                     доклади за консултациите, предприети съгласно член 13.14, и за работата, проведена от експертната група съгласно член 13.15.

               Член 3
         Форумът на гражданското общество заседава най-малко веднъж годишно, като заседанията ще се провеждат последователно в Брюксел и Сеул, освен когато страните се договорят за друго. По искане на една от Националните консултативни групи може да се проведе извънредно заседание.

      ПРОЕКТ НА
      РЕШЕНИЕ № …/2012 НА КОМИТЕТА НА ЕС И КОРЕЯ ПО ТЪРГОВИЯ И УСТОЙЧИВО РАЗВИТИЕ
      от …
      за създаване на експертна група по член 13.15 от Споразумението за свободна търговия между Европейския съюз и неговите държави-членки, от една страна, и Република Корея, от друга страна
      КОМИТЕТЪТ ПО ТЪРГОВИЯ И УСТОЙЧИВО РАЗВИТИЕ ЕС—КОРЕЯ,
      като взе предвид Споразумението за свободна търговия между Европейския съюз и неговите държави-членки, от една страна, и Република Корея, от друга страна, подписано в Брюксел на 6 октомври 2010 г. (наричани по-нататък съответно „страните“ и „Споразумението“), и по-специално член 13.15 от него,
      като има предвид, че:

                  (1)

                  Всяка от страните може да поиска свикването на експертна група с цел разглеждане на въпрос, който не е намерил задоволително решение чрез междуправителствени консултации.

                  (2)

                  Изпълнението на препоръките на експертната група се наблюдава от Комитета по търговия и устойчиво развитие ЕС—Корея.

                  (3)

                  Страните изготвиха списък от 18 имена, които са посочени в приложението към настоящото решение,

            ПРИЕ НАСТОЯЩОТО РЕШЕНИЕ:
      Член 1
      Одобрява се съдържащият се в приложението към настоящото решение списък на експертите, които могат да участват като членове на експертната група за целите на член 13.15 от Споразумението.
      Член 2
      Настоящото решение влиза в сила в деня на приемането му и се съобщава на Комитета по търговията ЕС—Корея.

         Съставено в … на …

            За Комитета по търговия и устойчиво развитие ЕС—Корея

               Съпредседател на Комитета по търговия и устойчиво развитие ЕС—Корея от страна на Република Корея

               Съпредседател на Комитета по търговия и устойчиво развитие ЕС—Корея от страна на Европейския съюз

         ПРИЛОЖЕНИЕ

            СПИСЪК НА ЕКСПЕРТИ

            Експерти, предложени от Корея

                     Kee-whahn CHAH

                     Young Gil CHO

                     Weon Jung KIM

                     Suh-Yong CHUNG

                     Taek-Whan HAN

                     Won-Mog CHOI

            Експерти, предложени от ЕС

                     Eddy LAURIJSSEN

                     Jorge CARDONA

                     Karin LUKAS

                     Hélène RUIZ FABRI

                     Laurence BOISSON DE CHAZOURNES

                     Geert VAN CALSTER

            Председатели

                     Thomas P. PINANSKY

                     Nguyen Van TAI

                     Le HA THANH

                     Jill MURRAY

                     Ricardo MELÉNDEZ-ORTIZ

                     Nathalie BERNASCONI-OSTERWALDER


title: Решение (ОВППС) 2015/555 на Съвета от 7 април 2015 година за изменение на Решение 2011/235/ОВППС относно ограничителни мерки, насочени срещу определени лица и образувания с оглед на положението в Иран

text:
               8.4.2015

               BG

               Официален вестник на Европейския съюз

               L 92/91

         РЕШЕНИЕ (ОВППС) 2015/555 НА СЪВЕТА
   от 7 април 2015 година
   за изменение на Решение 2011/235/ОВППС относно ограничителни мерки, насочени срещу определени лица и образувания с оглед на положението в Иран
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 12 април 2011 г. Съветът прие Решение 2011/235/ОВППС (1).

               (2)

               Въз основа на прегледа на Решение 2011/235/ОВППС срокът на ограничителните мерки в посоченото решени следва да бъде удължен до 13 април 2016 г.

               (3)

               Освен това Съветът стигна до заключението, че следва да се актуализират вписванията за някои лица и едно образувание, включени в приложението към Решение 2011/235/ОВППС.

               (4)

               Освен това, основанията за две лица да продължават да фигурират в поместения в приложението към Решение 2011/235/ОВППС списък на лицата и образуванията, спрямо които се прилагат ограничителни мерки, са отпаднали.

               (5)

               Допълнително следва да се заличи едно вписване за лице, което е вече включено в приложението към Решение 2011/235/ОВППС.

               (6)

               Решение 2011/235/ОВППС следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Член 6, параграф 2 от Решение 2011/235/ОВППС се заменя със следния текст:

      „2.   Настоящото решение се прилага до 13 април 2016 г. То подлежи на постоянен преглед. То се подновява или изменя според необходимостта, ако Съветът прецени, че целите му не са постигнати.“

   Член 2
   Приложението към Решение 2011/235/ОВППС се изменя съгласно предвиденото в приложението към настоящото решение.
   Член 3
   Настоящото решение влиза в сила в деня след деня на публикуването му в Официален вестник на Европейския съюз.

      Съставено в Брюксел на 7 април 2015 година.

            За Съвета

            Председател

         E. RINKĒVIČS

      (1)  Решение 2011/235/ОВППС на Съвета от 12 април 2011 година относно ограничителни мерки, насочени срещу определени лица и образувания с оглед на положението в Иран (ОВ L 100, 14.4.2011 г., стр. 51).

      ПРИЛОЖЕНИЕ

                  1)

                  Вписванията за следните лица се заличават от списъка, поместен в приложението към Решение 2011/235/ОВППС:

                              42.

                              HEYDARI Nabiollah

                              70.

                              REZVANI Gholomani

                              72.

                              ELAHI Mousa Khalil

                  2)

                  Вписванията за посочените по-долу лица и образувание, съдържащи се в приложението към Решение 2011/235/ОВППС, се заменят със следните:

                     Лица

                              Име

                              Идентификационни данни

                              Основания

                              Дата на включване в списъка

                              10.

                              RADAN Ahmad-Reza

                              Място на раждане: Isfahan (Иран); Дата на раждане: 1963 г.

                              Началник на Полицейския център за стратегически проучвания, бивш заместник-началник на Националната полиция на Иран — до юни 2014 г. Като заместник-началник на Националната полиция на Иран от 2008 г., Radan носи отговорност за извършени от силите на полицията побои, убийства и произволни арести и задържания на участници в протестите.

                              12.4.2011 г.

                              13.

                              TAEB Hossein

                              Място на раждане: Техеран; Дата на раждане: 1963 г.

                              Заместник-командващ на IRGC, отговарящ за разузнаването. Бивш командващ на Basij — до октомври 2009 г. Силите под негово командване участват в масови побои, убийства, задържане и изтезания на участниците в мирните протести.

                              12.4.2011 г.

                              14.

                              SHARIATI Seyeed Hassan

                              Бивш ръководител на съдебната власт в Техеран — до септември 2014 г. Вероятно понастоящем е в процес на преназначаване на друга длъжност. Под негов надзор се провеждат процеси по бързата процедура при закрити врати, без да се зачитат основните права на обвиняемите и на базата на признания, изтръгнати под натиск и с изтезания. Масово се постановяват съдебни решения за екзекуции, като смъртните присъди се издават без да се даде възможност на обвиняемите да се защитят.

                              12.4.2011 г.

                              15.

                              DORRI-NADJAFABADI Ghorban-Ali

                              Място на раждане: Najafabad (Иран); Дата на раждане: 1945 г.

                              Член на Експертния съвет и представител на върховния лидер в провинция Markazi („централна“). Бивш главен прокурор на Иран до септември 2009 г., както и бивш министър на разузнаването по времето на президента Khatami.
                              Като главен прокурор на Иран, по негова заповед и под негов надзор се провеждат показни процеси след първите следизборни протести, при които на обвиняемите се отказват техните права, вкл. правото на защита, осигурявано от адвокат. Той носи отговорност и за насилията в Kahrizak.

                              12.4.2011 г.

                              16.

                              HADDAD Hassan (известен също като Hassan ZAREH DEHNAVI)

                              Бивш съдия, Революционен съд на Техеран, клон 26. Натоварен е да води дела на задържани във връзка със следизборните кризи и редовно заплашва семействата на задържаните с цел да ги принуди да мълчат. С негово участие се издават заповеди за задържане в затвора Kahrizak. През ноември 2014 г. иранските власти официално признаха ролята му в смъртта на задържаните.

                              12.4.2011 г.

                              18.

                              HEYDARIFAR Ali-Akbar

                              Бивш съдия, Революционен съд на Техеран. Води процеси срещу участници в протестите. Разпитван е от съдебните власти относно произвола в Kahrizak. Участва в издаването на заповеди за задържане и изпращане на задържаните в затвора Kahrizak. През ноември 2014 г. иранските власти официално признаха ролята му в смъртта на задържаните.

                              12.4.2011 г.

                              19.

                              JAFARI-DOLATABADI Abbas

                              Място на раждане: Yazd (Иран); Дата на раждане: 1953 г.

                              Главен прокурор на Техеран от август 2009 г. По времето на Dolatabadi прокуратурата повдига обвинение срещу голям брой участници в протестите, в т.ч. участници в протестите в последния ден на Ашурa през декември 2009 г. По негова заповед през септември 2009 г. е затворен офиса на Karroubi и са арестувани няколко политици реформатори, а през юни 2010 г. са забранени две реформистки политически партии. Прокуратурата под негово ръководство повдига обвинения срещу участниците в протестите за Muharebeh („богоненавист“), за което се предвижда смъртно наказание, и отказва осигуряване на правото на справедлив процес на заплашените от такава присъда. В рамките на широка кампания за репресии срещу политическата опозиция прокуратурата е преследвала и арестувала реформатори, защитници на правата на човека и представители на медиите.

                              20.

                              MOGHISSEH Mohammad (известен също като NASSERIAN)

                              Съдия, председател на Революционния съд на Техеран, клон 28. Работил е по следизборните дела. В резултат от несправедливи процеси издава присъди с постановяване на лишаване от свобода за дълъг срок на социални и политически активисти и журналисти, както и няколко смъртни присъди на участници в протести и на активисти от социалната и политическата сфера.

                              12.4.2011 г.

                              21.

                              MOHSENI-EJEI Gholam-Hossein

                              Място на раждане: Ejiyeh; Дата на раждане: около 1956 г.

                              Главен прокурор на Иран от септември 2009 г. и говорител на съдебната власт, както и бивш министър на разузнаването по време на изборите през 2009 г. Докато е министър на разузнаването по време на изборите през 2009 г., агентите на разузнаването под негово ръководство носят отговорност за задържане, изтезания и изтръгване на неверни признания под натиск от стотици активисти, журналисти, дисиденти и политици реформатори. Освен това политически фигури биват принуждавани да правят неверни признания, като биват подлагани на непоносими разпити в обстановка на изтезания, малтретиране, изнудване и заплахи към членове на семействата им.

                              12.4.2011 г.

                              22.

                              MORTAZAVI Said

                              Място на раждане: Meybod, Yazd (Иран); Дата на раждане: 1967 г.

                              Бивш главен прокурор на Техеран до август 2009 г.
                              Като главен прокурор на Техеран издава бланкетна заповед за задържането на стотици активисти, журналисти и студенти. През януари 2010 г. парламентарно разследване установява, че носи пряка отговорност за задържането на трима затворници, които впоследствие са починали в затвора. Мандатът му е прекратен през август 2010 г. след разследване от иранските съдебни власти във връзка с ролята му в смъртта на три лица, задържани по негова заповед след изборите. През ноември 2014 г. иранските власти официално признаха ролята му в смъртта на задържаните.

                              12.4.2011 г.

                              23.

                              PIR-ABASSI Abbas

                              Съдия, Революционен съд на Техеран, клон 26. Отговаря за следизборните дела; присъди с постановяване на лишаване от свобода за дълъг срок в резултат от несправедливи съдебни процеси срещу защитници на правата на човека и издава няколко смъртни присъди на участници в протестите.

                              12.4.2011 г.

                              28.

                              YASAGHI Ali-Akbar

                              Съдия от Върховния съд. Бивш главен съдия, Революционен съд на Mashhad. Процесите, които председателства, се провеждат по бързата процедура при закрити врати, без да се зачитат основните права на обвиняемите. Масово се постановяват съдебни решения за екзекуции, като смъртните присъди се издават без да се даде възможност на обвиняемите да се защитят.

                              12.4.2011 г.

                              30.

                              ESMAILI Gholam-Hossein

                              Ръководител на съдебната власт в Техеран. Бивш ръководител на Организацията на затворите в Иран. В това си качество е съучастник в масовото задържане на участници в политическите протести и в прикриването на малтретирането, извършвано в системата на затворите.

                              12.4.2011 г.

                              34.

                              AKBARSHAHI Ali-Reza

                              Генерален директор на иранската службата за борба с наркотиците. Бивш командващ на Техеранската полиция. Под негово ръководство полицейските сили са използвали извънсъдебни силови мерки спрямо заподозрени лица по време на задържане и предварителен арест. Техеранската полиция е участвала и в нападения срещу общежитията на Техеранския университет през юни 2009 г., когато според комисия на иранския парламент са ранени над 100 студенти от полицията и силите Basij.

                              10.10.2011 г.

                              36.

                              AVAEE Seyyed Ali-Reza (известен още като: AVAEE Seyyed Alireza)

                              Консултант на дисциплинарния съд за съдии от април 2014 г. насам. Бивш председател на съдебната власт в Техеран. В качеството си на председател на съдебната власт в Техеран носи отговорност за нарушения на правата на човека, произволни арести, погазване на правата на затворниците и увеличаване на броя на екзекуциите.

                              10.10.2011 г.

                              37.

                              BANESHI Jaber

                              Консултант на съдебната власт в Иран. Бивш прокурор на Shiraz до 2012 г. Отговорен за прекомерното и все по-често прилагане на смъртното наказание, тъй като е издал десетки смъртни присъди. Прокурор по времето на бомбения атентат в Shiraz през 2008 г., който дава повод на режима да осъди на смърт редица свои опоненти.

                              10.10.2011 г.

                              40.

                              HABIBI Mohammad Reza

                              Заместник-прокурор на Isfahan. Участвал в производства, в рамките на които е отказано правото на обвиняемите на справедлив съдебен процес — например случая с Abdollah Fathi, екзекутиран през май 2011 г., след като правото му да бъде изслушан и проблемите с душевното му здраве са били пренебрегнати от Habibi по време на процеса му през март 2010 г. В този смисъл е участвал в грубото нарушаване на правото на справедлив процес, което е допринесло за прекомерното и все по-често прилагане на смъртното наказание, и за рязкото увеличаване на броя на екзекуциите от началото на 2011 г.

                              10.10.2011 г.

                              41.

                              HEJAZI Mohammad

                              Място на раждане: Ispahan; Дата на раждане: 1956 г.

                              Заместник-ръководител на въоръжените сили, той има основна роля за сплашване и заплашване на „враговете на Иран“ и за обстрелването със снаряди на иракски кюрдски села. Бивш ръководител на корпуса Sarollah към IRGC в Техеран и бивш ръководител на силите Basij, той е изиграл централна роля в следизборните репресии на участниците в протестите.

                              10.10.2011 г.

                              47.

                              KHALILOLLAHI Moussa (известен още като: KHALILOLLAHI Mousa, ELAHI Mousa Khalil)

                              Прокурор на Tabriz. Работил е по делото на Sakineh Mohammadi-Ashtiani и е участвал в груби нарушения на правото на справедлив процес.

                              10.10.2011 г.

                              48.

                              MAHSOULI Sadeq (известен още като: MAHSULI, Sadeq)

                              Място на раждане: Oroumieh (Иран); Дата на раждане: 1959/60 г.

                              Съветник на бившия председател и настоящ член на Съвета за целесъобразност Махмуд Ахмадинеджад и член на Фронта за Ислямска революционна стабилност. Министър на социалното дело и социалната сигурност между 2009 г. и 2011 г. Министър на вътрешните работи до август 2009 г. В качеството си на министър на вътрешните работи Mahsouli е ръководил всички полицейски сили, служителите по сигурността на министерството на вътрешните работи и цивилните агенти. Силите под негово ръководство носят отговорност за нападенията срещу общежитията на Техеранския университет на 14 юни 2009 г. и за изтезанията на студенти в приземния етаж на министерството (печално известния приземен етаж 4). Други участници в протестите биват подложени на издевателства в Центъра за задържане Kahrizak, който се обслужва от полицията под ръководството на Mahsouli.

                              10.10.2011 г.

                              49.

                              MALEKI Mojtaba

                              Прокурор на Kermanshah. Изиграл роля за рязкото увеличаване на броя на смъртните присъди, постановени в Иран, включително като обвинител по делата на 7 затворници, осъдени за трафик на наркотици, които са били обесени същия ден — 3 януари 2010 г., в централния затвор Kermanshah.

                              10.10.2011 г.

                              52.

                              KHODAEI SOURI Hojatollah

                              Място на раждане: Selseleh (Иран); Дата на раждане: 1964 г.

                              Член на комитета по национална сигурност и външна политика. Депутат в парламента от провинция Лорестан. Член на парламентарната комисия по външната политика и сигурността. Бивш директор на затвора Evin — до 2012 г. Изтезанията са били обичайна практика в затвора Evin, докато Souri е бил негов началник. В отделение 209 са били държани множество активисти, противопоставяли се с мирни средства на управляващото правителство.

                              10.10.2011 г.

                              53.

                              TALA Hossein (известен още като: TALA Hosseyn)

                              Депутат в иранския парламент. Бивш главен губернатор (Farmandar) на провинция Техеран до септември 2010 г., отговорен за намесата на полицейските сили и съответно за насилственото потушаване на протестите.
                              През декември 2010 г. получава отличие за ролята си в репресиите след изборите.

                              10.10.2011 г.

                              54.

                              TAMADDON Morteza (известен още като: TAMADON Morteza)

                              Място на раждане: Shahr Kord-Isfahan; Дата на раждане: 1959 г.

                              Ръководител на Съвета за обществена сигурност на провинция Техеран. Бивш генерал-губернатор от IRGC на провинция Техеран.
                              В качеството си на губернатор и ръководител на Съвета за обществена сигурност на провинция Техеран носи цялостна отговорност за всички репресивни мерки, предприети от IRGC в порвинция Техеран, включително потушаването на политическите протести от юни 2009 г. нататък.

                              10.10.2011 г.

                              57.

                              HAJMOHAM-MADI Aziz

                              Съдия в наказателния съд на провинция Техеран. Бивш съдия в първо отделение на съда Evin. Ръководил редица процеси срещу демонстранти, по-специално този на Abdol-Reza Ghanbari, преподавател, арестуван през януари 2010 г. и осъден на смърт за политическата си дейност. Първоинстанционният съд Evin е създаден в сградата на затвора Evin, за което е изразена подкрепа от Jafari Dolatabadi през март 2010 г. В този затвор има обвиняеми, които са били изолирани, малтретирани и принуждавани да правят неверни изявления.

                              10.10.2011 г.

                              59.

                              BAKHTIARI Seyyed Morteza

                              Място на раждане: Mashad (Иран); Дата на раждане: 1952 г.

                              Заместник главен прокурор, отговорен за свързаните с политиката и сигурността въпроси. Бивш министър на правосъдието — 2009 г. до 2013 г.
                              По време на мандата му като министър на правосъдието, условията в местата за лишаване от свобода в Иран са се влошили много под приетите международни стандарти и е било широко разпространено малтретирането на затворници. Наред с това е изиграл основна роля в отправянето на заплахи и осъществяването на тормоз над иранската диаспора чрез обявяване на създаването на специален съд, който да се занимава само с иранци, живеещи извън страната. Също така под негово ръководство се е увеличил рязко броят на екзекуциите в Иран, в т.ч. тайни екзекуции, които не са обявени от правителството, както и екзекуциите за престъпления, свързани с наркотици.

                              10.10.2011 г.

                              60.

                              д-р HOSSEINI Mohammad (известен още като: д-р HOSSEYNI Seyyed Mohammad; Seyed, Sayyed и Sayyid)

                              Място на раждане: Rafsanjan, Kerman; Дата на раждане: 1961 г.

                              Съветник на бившия председател и настоящ член на Съвета за целесъобразност Махмуд Ахмадинеджад. Бивш министър на културата и ислямското ръководно начало (2009—2013 г.). Бивш член на IRGC, участвал в репресиите над журналисти.

                              10.10.2011 г.

                              61.

                              MOSLEHI Heydar (известен още като: MOSLEHI Heidar; MOSLEHI Haidar)

                              Място на раждане: Isfahan (Иран); Дата на раждане: 1956 г.

                              Ръководител на Организацията за публикации относно ролята на духовенството по време на война. Бивш министър на разузнаването (2009—2013).
                              Под негово ръководство министерството на разузнаването продължи практиките на широкоразпространени произволни арести и преследване на демонстранти и дисиденти. Министерството на разузнаването ръководи отделение 209 на затвора Evin, където са държани множество активисти, противопоставили се с мирни средства на управляващото правителство. Служители на министерството на разузнаването, участвали в разпити, са подлагали затворници от отделение 209 на побой и психически и сексуален тормоз.

                              10.10.2011 г.

                              62.

                              ZARGHAMI Ezzatollah

                              Място на раждане: Dezful (Иран); Дата на раждане: 22 юли 1959 г.

                              Ръководител на Islamic Republic of Iran Broadcasting (IRIB) до ноември 2014 г. Вероятно понастоящем е в процес на преназначаване на друга длъжност. В рамките на мандата му в IRIB е бил отговорен за всички програмни решения. IRIB е разпространявал принудителни признания на задържани и поредица от „показни съдебни процеси“ през август 2009 г. и през декември 2011 г. Това представлява явно нарушение на международните разпоредби относно правото на справедлив процес и на процедури, предлагащи необходимите гаранции.

                              23.3.2012 г.

                              63.

                              TAGHIPOUR Reza

                              Място на раждане: Maragheh (Иран); Дата на раждане: 1957 г.

                              Член на общинския съвет на Техеран. Бивш министър на информацията и комуникациите (2009—2012 г.).
                              В качеството си на министър на информацията е бил един от висшите служители, отговарящи за цензурата и контрола върху интернет дейностите, а също и върху всякакъв вид комуникации (по-специално мобилни телефони). По време на разпитите на задържаните по политически причини, разпитващите използват техни лични данни, електронни съобщения и комуникации. Няколко пъти след президентските избори през 2009 г. и по време на уличните демонстрации мобилните линии и текстовите съобщения са били прекъснати, сателитните телевизионни канали са били заглушени, интернет връзката на места е била прекъсната или поне забавена.

                              23.3.2012 г.

                              64.

                              KAZEMI Toraj

                              Полковник от полицията за технологиите и комуникациите, обявил кампания за набиране на правителствени хакери с оглед на по-доброто контролиране на информацията в интернет и да се попречи на „вредните“ сайтове.

                              23.3.2012 г.

                              65.

                              LARIJANI Sadeq

                              Място на раждане: Najaf (Ирак); Дата на раждане: 1960 г. или август 1961 г.

                              Ръководител на съдебната власт. От ръководителя на съдебната власт се изисква да одобрява и подписва окончателно всички наказания за qisas (възмездие), hodoud (престъпления срещу Бога) и ta'zirat (престъпления срещу държавата). Това включва присъди, водещи до смъртно наказание, бичуване и ампутации. В това отношение той лично е подписал окончателно многобройни смъртни присъди, нарушавайки международните стандарти, включително пребиване с камъни, екзекуции чрез провесване с главата надолу до задушаване, екзекуции на малолетни и непълнолетни и публични екзекуции, такива като обесване на затворници от мостове пред хилядни тълпи.
                              Освен това той е разрешил присъди за телесни наказания, като ампутации и капане на киселина в очите на осъдените. След встъпването в длъжност на Sadeq Larijani значително са се увеличили произволните арести на политически затворници, защитници на правата на човека и представители на малцинствата. Екзекуциите също са се увеличили рязко след 2009 г. Sadeq Larijani носи отговорността и за постоянното неспазване при иранските съдебни процеси на правото на справедлив съдебен процес.

                              23.3.2012 г.

                              66.

                              MIRHEJAZI Ali

                              Част от вътрешния кръг на върховния лидер, един от носещите отговорност за организиране на потушаването на протестите, което се извършва от 2009 г. насам, както и свързан с лицата, носещи отговорност за потушаването на протестите.

                              23.3.2012 г.

                              68.

                              RAMIN Mohammad-Ali

                              Място на раждане: Dezful (Иран); Дата на раждане: 1954 г.

                              Генерален секретар на Световната фондация за изследване на Холокоста, създадена по време на Международната конференция „Обзор на Холокоста: Глобален поглед“ през 2006 г., като организацията на това събитие беше възложена на Ramin от името на иранското правителство. Главен отговорник за цензурата в качеството си на заместник-министър, отговарящ за печата до декември 2013 г., той е пряко отговорен за закриването на многобройни реформаторски печатни издания (Etemad, Etemad-e Melli, Shargh, и т.н.), за закриването на независимия синдикат на печата и за заплашването или арестуването на журналисти.

                              23.3.2012 г.

                              69.

                              MORTAZAVI Seyyed Solat

                              Място на раждане: Meibod (Иран); Дата на раждане: 1967 г.

                              Кмет на втория по големина град в Иран, Mashad, където редовно се извършват публични екзекуции. Бивш заместник-министър на вътрешните работи по политическите въпроси. Отговорен за преките репресии срещу хора, изказали се в защита на законните си права, включително свободата на словото. По-късно, назначен за ръководител на иранската избирателна комисия за парламентарните избори през 2012 г. и президентските избори през 2013 г.

                              23.3.2012 г.

                              73.

                              FAHRADI Ali

                              Прокурор на Karaj. Отговорен за тежки нарушения на правата на човека, включително като обвинител в съдебни процеси, при които е постановена смъртна присъда. В региона Karaj са извършени голям брой екзекуции по време на мандата му като прокурор.

                              23.3.2012 г.

                              74.

                              REZVANMA-NESH Ali

                              Прокурор. Отговорен за тежки нарушения на правата на човека, включително участие в екзекуция на непълнолетно лице.

                              23.3.2012 г.

                              75.

                              RAMEZANI Gholamhosein

                              Началник на отдела по сигурността в Министерство на отбраната. Бивш началник на отдел по защитата и сигурността от страна на IRGC — до март 2012 г. Бивш командващ разузнаването на IRGC —до октомври 2009 г. Участвал в потискане на свободата на изразяване на мнение, включително свързан с лицата, отговорни за арестите на блогъри/журналисти през 2004 г., има сведения, че е участвал в потушаването на следизборните протести през 2009 г.

                              23.3.2012 г.

                              77.

                              JAFARI Reza

                              Дата на раждане: 1967 г.

                              Консултант на дисциплинарния съд за съдии от 2012 г. насам. Член на „Комисията за установяване на случаи на престъпно съдържание в интернет“ — орган, отговарящ за цензурата върху уеб сайтове и социални медии. Бивш ръководител на специализираната прокуратура за киберпрестъпления — 2007—2012 г. Носи отговорност за репресиите срещу свободата на изразяване, включително чрез арести, задържане и наказателно преследване на блогъри и журналисти. Лицата, задържани по подозрение в извършване на киберпрестъпления, са били малтретирани и подложени на несправедлив съдебен процес.

                              23.3.2012 г.

                              78.

                              RESHTE-AHMADI Bahram

                              Съдия в обикновен съд от северната част на Техеран. Бивш ръководител на прокуратурата в Техеран. Заместник-началник на службата по въпросите на затворите в провинция Техеран. Бивш заместник прокурор в Техеран — до 2013 г. Ръководил е центъра за наказателно преследване в Evin. Отговорен за незачитане на правата, включително посещения и други права на затворниците, на защитниците на правата на човека и на политическите затворници.

                              23.3.2012 г.

                              79.

                              RASHIDI AGHDAM, Ali Ashraf

                              Директор на затвора Evin, назначен в средата на 2012 г. След назначаването му условията в затвора са се влошили и са получавани все повече сигнали за малтретиране на затворници. През октомври 2012 г. девет затворнички обявяват гладна стачка като протест срещу погазването на техните права и малтретирането им от страна на охраната в затвора.

                              12.3.2013 г.

                              80.

                              KIASATI Morteza

                              Съдия, Революционен съд на Ahwaz, клон 4, издава смъртни присъди на четирима арабски политически затворници: Taha Heidarian, Abbas Heidarian, Abd al-Rahman Heidarian (трима братя) и Ali Sharifi. Те са арестувани, изтезавани и обесени без справедлив процес. Тези случаи и липсата на справедлив процес са посочени в доклад на специалния докладчик на ООН за правата на човека в Иран от 13.9.2012 г., в доклада на генералния секретар на ООН относно Иран от 22.8.2012 г.

                              12.3.2013 г.

                              81.

                              MOUSSAVI, Seyed Mohammad Bagher

                              Съдия, Революционен съд на Ahwaz, клон 2, издава смъртни присъди на петима представители на арабската общност от Ахваз, а именно Mohammad Ali Amouri, Hashem Sha'bani Amouri, Hadi Rashedi, Sayed Jaber Alboshoka, Sayed Mokhtar Alboshoka, на 17.3.2012 г. за „деяния срещу националната сигурност“ и „богоненавист“. Присъдите са потвърдени от Върховния съд на Иран на 9.1.2013 г. Петимата са били задържани за повече от година, без да им бъде предявено обвинение, изтезавани са и са осъдени без справедлив процес.

                              12.3.2013 г.

                              82.

                              SARAFRAZ, Mohammad (Д-р) (известен също като: Haj-agha Sarafraz)

                              Дата на раждане: прибл. 1963 г.; Място на раждане: Техеран; Местоживеене: Техеран; Месторабота: IRIB и централата на Press TV, Техеран

                              Председател на Islamic Republic of Iran Broadcasting (IRIB). Бивш ръководител на IRIB World Service и на Press TV, отговорен за всички програмни решения. Тясно свързан със силовия държавен апарат. Под негово ръководство Press TV и IRIB работят съвместно със службите за сигурност и прокуратурата на Иран и излъчват принудителни самопризнания на задържани, между които иранско-канадския журналист и режисьор Maziar Bahari, в седмичното предаване „Иран днес“. Независимият медиен регулатор OFCOM наложи глоба на Press TV в Обединеното кралство в размер на 100 000 GBP за излъчването на самопризнанието на Bahari през 2011 г., заснето в затвора, докато върху Bahari се упражнява натиск. Поради това Sarafraz се свързва с нарушаването на правото на законосъобразен и справедлив процес.

                              12.3.2013 г.

                              83.

                              JAFARI, Asadollah

                              Прокурор на провинция Mazandaran, отговорен за незаконни арести и нарушения на човешките права на затворници от бахайската общност от първоначален арест до задържане под строг тъмничен режим в Центъра за задържане към Министерството на разузнаването. Документирани са шест конкретни случая, в които има нарушаване на справедливия процес. Jafari е бил обвинител по дела, довели до множество екзекуции, в т.ч. публични екзекуции.

                              12.3.2013 г.

                              85.

                              HAMLBAR, Rahim

                              Съдия, Революционен съд на Tabriz, клон 1. Отговорен за произнасянето на тежки присъди срещу журналисти и активисти за правата на азерското етническо малцинство и на работниците, след обвинения за шпионска дейност, деяния срещу националната сигурност, пропаганда срещу иранския режим и нанасяне на обида на ръководителя на Иран. В много случаи произнесените от него присъди не са в резултат на справедлив процес, като задържаните са принуждавани да направят неверни самопризнания. Едно от широко отразените дела е на 20 хуманитарни работници — доброволци след земетресението в Иран през август 2012 г., осъдени от него на лишаване от свобода за усилията си да помогнат на жертвите на земетресението. Съдът обявява хуманитарните работници за виновни по обвинение в „заговор и тайно споразумение за извършването на престъпления срещу националната сигурност“

                              12.3.2013 г.

                              86.

                              MUSAVI-TABAR, Seyyed Reza

                              Ръководител на Революционната прокуратура на Shiraz. Отговорен за незаконното задържане и малтретиране на политически деятели, журналисти, защитници на правата на човека, представители на бахайската общност и лишени от свобода поради убежденията си, които са подложени на тормоз, изтезания, разпити и са лишени от достъп до адвокат и от справедлив процес. Musavi-Tabar е подписал съдебни заповеди в печално известния Център за задържане № 100 (мъжки затвор), включително заповед за задържането на затворничката от бахайската общност Raha Sabet при строг тъмничен режим в продължение на три години.

                              12.3.2013 г.

                     Образувания

                              Име

                              Идентификационни данни

                              Основания

                              Дата на включване в списъка

                              1.

                              Център за разследване на организираната престъпност (известен още като: Служба за киберпрестъпност или кибер полиция)

                              Местонахождение: Техеран, Иран; уебсайт: http://www. cyberpolice.ir

                              Иранската кибер полиция, основана през януари 2011 г., е подразделение на Полицията на Ислямска република Иран, и оглавявано от Esmail Ahmadi-Moqaddam (включен в списъка). Ahmadi-Moqaddam е подчертал, че кибер полицията ще противодейства на антиреволюционните и дисидентските групи, които през 2009 г. са използвали базирани в интернет социални мрежи за организирането на протести срещу преизбирането на президента Mahmoud Ahmadinejad. През януари 2012 г. кибер полицията издаде нови указания за интернет кафенетата, съгласно които се изисква потребителите на интернет да предоставят лична информация, която собственикът на кафенето да съхранява в продължение на шест месеца, както и списък на посетените уебсайтове. Съгласно правилата от собствениците на интернет кафенета се изисква и да монтират камери за наблюдение и да съхраняват записите от тях в продължение на шест месеца.
                              Съгласно тези нови правила може да се създаде регистър, който властите могат да използват за проследяването на деятели или всяко лице, определено като заплаха за националната сигурност. През юни 2012 г. иранските медии съобщиха, че кибер полицията ще предприеме репресивни мерки срещу частните виртуални мрежи (VPN). На 30 октомври 2012 г. кибер полицията е задържала, без да има издадена съдебна заповед, блогъра Sattar Beheshti за „деяния срещу националната сигурност в социалните мрежи и Фейсбук“. В своя блог Beheshti подлага на критика иранското правителство. На 3 ноември 2012 г. Beheshti е намерен мъртъв в килията си, като се счита, че смъртта му е била причинена от изтезания от страна на кибер полицията.


title: 2007/127/ЕОРешение на Съвета от 19 февруари 2007 година за удължаване на периода на прилагане на мерките в Решение 2002/148/ЕО относно приключване на консултациите със Зимбабве съгласно член 96 от Споразумението за партньорство АКТБ—ЕО

text:
               22.2.2007

               BG

               Официален вестник на Европейския съюз

               L 53/23

      РЕШЕНИЕ НА СЪВЕТА

   от 19 февруари 2007 година
   за удължаване на периода на прилагане на мерките в Решение 2002/148/ЕО относно приключване на консултациите със Зимбабве съгласно член 96 от Споразумението за партньорство АКТБ—ЕО
   (2007/127/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 300, параграф 2, втора алинея от него,
   като взе предвид Споразумението за партньорство АКТБ—ЕО, подписано в Котону на 23 юни 2000 г. (1) и ревизирано в Люксембург на 25 август 2005 г. (2),
   като взе предвид вътрешното споразумение между представителите на правителствата на държавите-членки, които заседават в рамките на Съвета, за мерките, които да бъдат предприети, и процедурите, които да бъдат следвани за прилагането на Споразумението за партньорство АКТБ—ЕО (3), и по-специално член 3 от него,
   като взе предвид предложението на Комисията,
   като има предвид, че:

               (1)

               С Решение 2002/148/ЕО (4) консултациите с Република Зимбабве по член 96, параграф 2, буква в) от Споразумението за партньорство АКТБ—ЕО бяха приключени и бяха взети подходящи мерки, както е уточнено в приложението към посоченото решение.

               (2)

               С Решение 2006/114/ЕО прилагането на мерките, посочени в член 2 от Решение 2002/148/ЕО, което бе удължено до 20 февруари 2004 г. съгласно член 1 от Решение 2003/112/ЕО (5), до 20 февруари 2005 г. съгласно член 1 от Решение 2004/157 ЕО (6) и до 20 февруари 2006 г. съгласно член 1 от Решение 2005/139/ЕО (7), се удължава за допълнителен период от 12 месеца до 20 февруари 2007 г.

               (3)

               Основните принципи, посочени в член 9 от Споразумението за партньорство АКТБ—ЕО, продължават да бъдат нарушавани от правителството на Зимбабве и настоящите условия в Зимбабве не осигуряват зачитането на човешките права, демократичните принципи и принципа на правовата държава.

               (4)

               Следователно периодът на прилагане на мерките следва да бъде удължен,

         РЕШИ:
   Член 1
   Периодът на прилагане на мерките, посочени в член 2 от Решение 2002/148/ЕО, се удължава до 20 февруари 2008 г. Мерките подлежат на постоянно преразглеждане.
   Писмото в приложението към настоящото решение се адресира до президента на Зимбабве.
   Член 2
   Настоящото решение влиза в сила в деня на приемането му.
   То се публикува в Официален вестник на Европейския съюз.

      Съставено в Брюксел на 19 февруари 2007 година.

            За Съвета

            Председател

         M. GLOS

      (1)  OВ L 317, 15.12.2000 г., стp. 3.

      (2)  OВ L 209, 11.8.2005 г., стp. 25.

      (3)  ОВ L 317, 15.12.2000 г., стр. 376. Вътрешно споразумение, последно изменено с Вътрешно споразумение от 10 април 2006 г. (OВ L 247, 9.9.2006 г., стр. 48).

      (4)  ОВ L 50, 21.2.2002 г., стр. 64. Решение, последно изменено с Решение 2006/114/ЕО (ОВ L 48, 18.2.2006 г., стр. 26).

      (5)  ОВ L 46, 20.2.2003 г., стр. 25.

      (6)  OВ L 50, 20.2.2004 г., стp. 60.

      (7)  OВ L 48, 19.2.2005 г., стp. 28.

      ПРИЛОЖЕНИЕ
      Брюксел на 21 февруари 2007 г.
      Европейският съюз придава първостепенно значение на разпоредбите на член 9 от Споразумението за партньорство АКТБ — ЕО. Основните принципи на споразумението за партньорство — зачитане на човешките права‚ демократичните институции и принципа на правовата държава — са основата на нашите взаимоотношения.
      С писмо от 19 февруари 2002 г. Европейският съюз Ви информира за решението си да приключи консултациите, провеждани в съответствие с член 96 от Споразумението за партньорство АКТБ — ЕО, и да предприеме някои „подходящи мерки“ по смисъла на член 96, параграф 2, буква в) от посоченото споразумение.
      С писма от 19 февруари 2003 г., 19 февруари 2004 г., 18 февруари 2005 г. и 15 февруари 2006 г. Европейският съюз Ви информира за решенията си да не отменя прилагането на „подходящите мерки“ и да удължи периода на прилагане съответно до 20 февруари 2004 г., 20 февруари 2005 г., 20 февруари 2006 г. и 20 февруари 2007 г.
      Дванадесет месеца по-късно Европейският съюз смята, че в петте области, посочени в Решението на Съвета от 18 февруари 2002 г., не е отбелязан значителен напредък.
      Предвид горното Европейският съюз не смята, че подходящите мерки могат да бъдат отменени, и реши да продължи периода на прилагането им до 20 февруари 2008 г.
      Европейският съюз подчертава още веднъж, че не наказва народа на Зимбабве и ще продължи приноса си в действията от хуманитарен характер и проектите в пряка подкрепа на населението, които не се нарушават от тези мерки, и по-специално проектите в социалния сектор, демократизацията, зачитането на човешките права и принципа на правовата държава, които не са засегнати от тези мерки.
      Европейският съюз желае да напомни, че прилагането на подходящите мерки по смисъла на член 96 от Споразумението за партньорство АКТБ — ЕО не е пречка за политически диалог, както е определено в разпоредбите на член 8 от същото споразумение.
      Като има предвид това, Европейският съюз желае да подчертае още веднъж важността, която придава на бъдещото сътрудничество между ЕО и Зимбабве. Европейският съюз желае да потвърди готовността си да продължи да се възползва от възможността, предоставена от протичащия процес по десетото програмиране по Европейския фонд за развитие, за да продължи диалога и, веднага когато условията го позволят, да отбележи напредък към ситуация, при която възобновяването на пълното сътрудничество да стане възможно.
      С уважение,

            За Комисията

         J.M. BARROSO

            За Съвета

         M. GLOS


title: Решение (ЕС) 2015/989 на Съвета от 15 юни 2015 година относно позицията, която Съюзът да заеме от името на Европейския съюз в рамките на Подкомитета по търговия и устойчиво развитие, създаден със Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна, във връзка с приемането на процедурния правилник на Подкомитета по търговия и устойчиво развитие и списъка на лицата, които да изпълняват функцията на експерти в процедурите на експертната комисия по търговия и устойчиво развитие

text:
               25.6.2015

               BG

               Официален вестник на Европейския съюз

               L 159/55

         РЕШЕНИЕ (ЕС) 2015/989 НА СЪВЕТА
   от 15 юни 2015 година
   относно позицията, която Съюзът да заеме от името на Европейския съюз в рамките на Подкомитета по търговия и устойчиво развитие, създаден със Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна, във връзка с приемането на процедурния правилник на Подкомитета по търговия и устойчиво развитие и списъка на лицата, които да изпълняват функцията на експерти в процедурите на експертната комисия по търговия и устойчиво развитие
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 9 от него,
   като взе предвид предложението на Европейската комисия,
   като има предвид, че:

               (1)

               В член 464, параграфи 3 и 4 от Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна (1) („Споразумението“), се предвижда временното прилагане на части от Споразумението.

               (2)

               В член 3 от Решение 2014/492/ЕС на Съвета (2) се определят разпоредбите на Споразумението, които да се прилагат временно, включително разпоредбите относно създаването и работата на Подкомитета по търговия и устойчиво развитие и относно търговията и устойчивото развитие.

               (3)

               Съгласно член 376, параграф 3 от Споразумението Подкомитетът по търговия и устойчиво развитие трябва да приеме свой процедурен правилник.

               (4)

               Съгласно член 379, параграф 3 от Споразумението Подкомитетът по търговия и устойчиво развитие трябва да договори на своето първо заседание списъка на лицата, които желаят и могат да изпълняват функцията на експерти в процедурите на експертната комисия по търговия и устойчиво развитие.

               (5)

               Целесъобразно е да се определи позицията, която следва да се заеме от името на Съюза по отношение на процедурния правилник на Подкомитета по търговия и устойчиво развитие и списъка на лицата, които желаят и могат да изпълняват функцията на експерти в процедурите на експертната комисия по търговия и устойчиво развитие.

               (6)

               Поради това позицията на Съюза в рамките на Подкомитета по търговия и устойчиво развитие следва да се основава на приложените проекти на решения,

         ПРИЕ НАСТОЯЩОТО РЕШЕНИЕ:
   Член 1
   1.   Позицията, която следва да се заеме от името на Съюза в рамките на Подкомитета по търговия и устойчиво развитие, създаден по силата на член 376 от Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна, по отношение на приемането на процедурния правилник на Подкомитета по търговия и устойчиво развитие и списъка на лицата, които желаят и могат да изпълняват функцията на експерти в процедурите на експертната комисия по търговия и устойчиво развитие, се основава на приложените към настоящото решение проекти на решения на Подкомитета по търговия и устойчиво развитие.
   2.   Представителите на Съюза в Подкомитета по търговия и устойчиво развитие могат да одобрят незначителни технически промени в проектите на решения, без да е необходимо допълнително решение на Съвета.
   Член 2
   Настоящото решение влиза в сила в деня на приемането му.

      Съставено в Люксембург на 15 юни 2015 година.

            За Съвета

            Председател

         Dz. RASNAČS

      (1)  ОВ L 260, 30.8.2014 г., стр. 4.

      (2)  Решение 2014/492/EС на Съвета от 16 юни 2014 г. за подписването, от името на Европейския съюз, и временното прилагане на Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна (ОВ L 260, 30.8.2014 г., стр. 1).

      ПРОЕКТ НА
      РЕШЕНИЕ № 1/2015 НА ПОДКОМИТЕТА ПО ТЪРГОВИЯ И УСТОЙЧИВО РАЗВИТИЕ ЕС — РЕПУБЛИКА МОЛДОВА
      от … 2015 година
      за приемане на процедурен правилник на Подкомитета по търговия и устойчиво развитие
      ПОДКОМИТЕТЪТ ПО ТЪРГОВИЯ И УСТОЙЧИВО РАЗВИТИЕ ЕС — РЕПУБЛИКА МОЛДОВА,
      като взе предвид Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна (1) („Споразумението“), и по-специално член 376 от него,
      като има предвид, че:

                  (1)

                  В съответствие с член 464 от Споразумението части от Споразумението се прилагат временно, считано от 1 септември 2014 г.

                  (2)

                  Съгласно член 376, параграф 3 от Споразумението Подкомитетът по търговия и устойчиво развитие трябва да провежда заседания, за да следи за прилагането на глава 13 (Търговия и устойчиво развитие) от дял V (Търговия и свързани с търговията въпроси) на Споразумението.

                  (3)

                  В член 376, параграф 3 от Споразумението се предвижда също, че Подкомитетът по търговия и устойчиво развитие трябва да изготви свой процедурен правилник,

            ПРИЕ НАСТОЯЩОТО РЕШЕНИЕ:
      Член 1
      С настоящото решение се приема съдържащият се в приложението процедурен правилник на Подкомитета по търговия и устойчиво развитие.
      Член 2
      Настоящото решение влиза в сила в деня на приемането му.

         Съставено в … на

               За Подкомитета по търговия и устойчиво развитие

               Председател

         (1)  ОВ L 260, 30.8.2014 г., стр. 4.

         ПРИЛОЖЕНИЕ

            ПРОЦЕДУРЕН ПРАВИЛНИК НА ПОДКОМИТЕТА ПО ТЪРГОВИЯ И УСТОЙЧИВО РАЗВИТИЕ ЕС — РЕПУБЛИКА МОЛДОВА

         Член 1
         Общи разпоредби
         1.   Подкомитетът по търговия и устойчиво развитие, създаден в съответствие с член 376 от Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна („Споразумението“), оказва съдействие на Комитета за асоцииране в състав „Търговия“, както е определено в член 438, параграф 4 от Споразумението, при изпълнението на своите функции.
         2.   Подкомитетът по търговия и устойчиво развитие изпълнява функциите, описани в глава 13 (Търговия и устойчиво развитие) от дял V (Търговия и свързани с търговията въпроси) на Споразумението.
         3.   Подкомитетът по търговия и устойчиво развитие се състои от представители на Европейската комисия и на Република Молдова, отговарящи за свързаните с търговията и устойчивото развитие въпроси.
         4.   Представител на Европейската комисия или на Република Молдова, който отговаря за свързаните с търговията и устойчивото развитие въпроси, изпълнява функциите на председател на Подкомитета по търговия и устойчиво развитие в съответствие с член 2.
         5.   Терминът „страни“ в настоящия процедурен правилник се определя в съответствие с предвиденото в член 461 от Споразумението.
         Член 2
         Специални разпоредби
         1.   Членове 2—14 от Процедурния правилник на Комитета за асоцииране ЕС — Република Молдова се прилагат, освен ако в настоящия процедурен правилник е предвидено друго.
         2.   Позоваванията на Съвета за асоцииране се считат за позовавания на Комитета за асоцииране в състав „Търговия“. Позоваванията на Комитета за асоцииране или на Комитета за асоцииране в състав „Търговия“ се считат за позовавания на Подкомитета по търговия и устойчиво развитие.
         Член 3
         Заседания
         Подкомитетът по търговия и устойчиво развитие провежда заседания при необходимост. Страните се стремят да заседават веднъж годишно.
         Член 4
         Изменение на процедурния правилник
         Настоящият процедурен правилник може да бъде изменян с решение на Подкомитета по търговия и устойчиво развитие ЕС — Република Молдова в съответствие с член 376 от Споразумението.

      ПРОЕКТ НА
      РЕШЕНИЕ № 2/2015 НА ПОДКОМИТЕТА ПО ТЪРГОВИЯ И УСТОЙЧИВО РАЗВИТИЕ ЕС — РЕПУБЛИКА МОЛДОВА
      от … 2015 година
      за приемане на списък на експерти в областта на търговията и устойчивото развитие в съответствие с член 379, параграф 3 от Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна
      ПОДКОМИТЕТЪТ ПО ТЪРГОВИЯ И УСТОЙЧИВО РАЗВИТИЕ ЕС — РЕПУБЛИКА МОЛДОВА,
      като взе предвид Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна (1) („Споразумението“), и по-специално член 379 от него,
      като има предвид, че:

                  (1)

                  В съотвествие с член 464 от Споразумението части от Споразумението се прилагат временно, считано от 1 септември 2014 г.

                  (2)

                  Съгласно член 379, параграф 3 от Споразумението Подкомитетът по търговия и устойчиво развитие трябва да състави списък от най-малко 15 лица, които желаят и могат да изпълняват функцията на експерти в процедурите на експертна комисия,

            ПРИЕ НАСТОЯЩОТО РЕШЕНИЕ:
      Член 1
      Списъкът на лицата, които желаят и могат да изпълняват функцията на експерти в процедурите на експертна комисия за целите на член 379 от Споразумението, се съдържа в приложението към настоящото решение.
      Член 2
      Настоящото решение влиза в сила в деня на приемането му.

         Съставено в … на

               За Подкомитета по търговия и устойчиво развитие

               Председател

         (1)  ОВ L 260, 30.8.2014 г., стр. 4.

         ПРИЛОЖЕНИЕ

            СПИСЪК НА ЕКСПЕРТИ В ОБЛАСТТА НА ТЪРГОВИЯТА И УСТОЙЧИВОТО РАЗВИТИЕ

         Експерти, предложени от Република Молдова

                     1.

                     Iurie BEJAN

                     2.

                     Maria Ion NEDEALCOV

                     3.

                     Alexandru STRATAN

                     4.

                     Dorin JOSANU

                     5.

                     Nicolae SADOVEI

               Експерти, предложени от ЕС

                     1.

                     Eddy LAURIJSSEN

                     2.

                     Jorge CARDONA

                     3.

                     Karin LUKAS

                     4.

                     Hélène RUIZ FABRI

                     5.

                     Laurence BOISSON DE CHAZOURNES

                     6.

                     Geert VAN CALSTER

                     7.

                     Joost PAUWELYN

               Председатели

                     1.

                     Jill MURRAY (Австралия)

                     2.

                     Janice BELLACE (Съединени американски щати)

                     3.

                     Ross WILSON (Нова Зеландия)

                     4.

                     Arthur APPLETON (Съединени американски щати)

                     5.

                     Nathalie BERNASCONI (Швейцария)


title: Решение (ЕС) 2015/1654 на Европейския парламент от 29 април 2015 година относно приключването на сметките на Европейската агенция за околната среда за финансовата 2013 година

text:
               30.9.2015

               BG

               Официален вестник на Европейския съюз

               L 255/232

      РЕШЕНИЕ (ЕС) 2015/1654 НА ЕВРОПЕЙСКИЯ ПАРЛАМЕНТ
      от 29 април 2015 година
      относно приключването на сметките на Европейската агенция за околната среда за финансовата 2013 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Европейската агенция за околната среда за финансовата 2013 година,

                  —

                  като взе предвид доклада на Сметната палата относно годишните отчети на Европейската агенция за околната среда за финансовата 2013 година, придружен от отговорите на Агенцията (1),

                  —

                  като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2013 година в съответствие с член 287 от Договора за функционирането на ЕС,

                  —

                  като взе предвид препоръката на Съвета от 17 февруари 2015 г. относно освобождаването от отговорност на Агенцията във връзка с изпълнението на бюджета за финансовата 2013 година (05304/2015 — C8-0054/2015),

                  —

                  като взе предвид член 319 от Договора за функционирането на ЕС,

                  —

                  като взе предвид Регламент (ЕО, Eвратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3),

                  —

                  като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (4), и по-специално член 208 от него,

                  —

                  като взе предвид Регламент (ЕО) № 401/2009 на Европейския парламент и на Съвета от 23 април 2009 г. относно Европейската агенция за околната среда и Европейската мрежа за информация и наблюдение на околната среда (5), и по-специално член 13 от него,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (6),

                  —

                  като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (7), и по-специално член 108 от него,

                  —

                  като взе предвид член 94 и приложение V към своя правилник,

                  —

                  като взе предвид доклада на комисията по бюджетен контрол и становището на комисията по околна среда, обществено здраве и безопасност на храните (A8-0083/2015),

         1.

            Констатира, че окончателните годишни отчети на Европейската агенция за околната среда са приложени към доклада на Сметната палата.

         2.

            Одобрява приключването на сметките на Европейската агенция за околната среда за финансовата 2013 година.

         3.

            Възлага на своя председател да предаде настоящото решение на изпълнителния директор на Европейската агенция за околната среда, на Съвета, Комисията и Сметната палата и да осигури публикуването му в Официален вестник на Европейския съюз (серия L).

               Председател

            Martin SCHULZ

               Генерален секретар

            Klaus WELLE

         (1)  ОВ C 442, 10.12.2014 г., стр. 144.

         (2)  Вж. бележка под линия 1.

         (3)  ОВ L 248, 16.9.2002 г., стр. 1.

         (4)  ОВ L 298, 26.10.2012 г., стр. 1.

         (5)  ОВ L 126, 21.5.2009 г., стр. 13.

         (6)  ОВ L 357, 31.12.2002 г., стр. 72.

         (7)  ОВ L 328, 7.12.2013 г., стр. 42.


title: Решение (ЕС) 2015/1703 на Европейския парламент от 29 април 2015 година относно освобождаването от отговорност във връзка с изпълнението на бюджета на Съвместното предприятие SESAR за финансовата 2013 година

text:
               30.9.2015

               BG

               Официален вестник на Европейския съюз

               L 255/402

      РЕШЕНИЕ (ЕС) 2015/1703 НА ЕВРОПЕЙСКИЯ ПАРЛАМЕНТ
      от 29 април 2015 година
      относно освобождаването от отговорност във връзка с изпълнението на бюджета на Съвместното предприятие SESAR за финансовата 2013 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Съвместното предприятие SESAR за финансовата 2013 година,

                  —

                  като взе предвид доклада на Сметната палата относно годишните отчети на Съвместното предприятие SESAR за финансовата 2013 година, придружен от отговорите на съвместното предприятие (1),

                  —

                  като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2013 година съгласно член 287 от Договора за функционирането на Европейския съюз,

                  —

                  като взе предвид препоръката на Съвета от 17 февруари 2015 г. относно освобождаването от отговорност на съвместното предприятие във връзка с изпълнението на бюджета за финансовата 2013 година (05306/2015 — C8-0049/2015),

                  —

                  като взе предвид член 319 от Договора за функционирането на Европейския съюз,

                  —

                  като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим към общия бюджет на Европейските общности (3),

                  —

                  като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (4), и по-специално член 208 от него,

                  —

                  като взе предвид Регламент (ЕО) № 219/2007 на Съвета от 27 февруари 2007 г. за създаване на Съвместно предприятие за разработване на ново поколение Европейска система за управление на въздушното движение (SESAR) (5), и по-специално член 4б от него,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (6),

                  —

                  като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (7),

                  —

                  като взе предвид член 94 и приложение V към своя правилник,

                  —

                  като взе предвид доклада на комисията по бюджетен контрол и становището на комисията по транспорт и туризъм (А8-0110/2015),

         1.

            Освобождава от отговорност изпълнителния директор на Съвместното предприятие SESAR във връзка с изпълнението на бюджета на съвместното предприятие за финансовата 2013 година.

         2.

            Представя своите забележки в резолюцията по-долу.

         3.

            Възлага на своя председател да предаде настоящото решение, както и резолюцията, която е неразделна част от него, на изпълнителния директор на Съвместното предприятие SESAR, на Съвета, Комисията и Сметната палата и да осигури публикуването им в Официален вестник на Европейския съюз (серия L).

               Председател

            Martin SCHULZ

               Генерален секретар

            Klaus WELLE

         (1)  ОВ C 452, 16.12.2014 г., стр. 58.

         (2)  ОВ C 452, 16.12.2014 г., стр. 59.

         (3)  ОВ L 248, 16.9.2002 г., стр. 1.

         (4)  ОВ L 298, 26.10.2012 г., стр. 1.

         (5)  ОВ L 64, 2.3.2007 г., стр. 1.

         (6)  ОВ L 357, 31.12.2002 г., стр. 72.

         (7)  ОВ L 328, 7.12.2013 г., стр. 42.


title: Решение на Съда от 4 юни 2015 година относно официалните празници и съдебната ваканция

text:
               4.7.2015

               BG

               Официален вестник на Европейския съюз

               C 220/13

         РЕШЕНИЕ НА СЪДА
   от 4 юни 2015 година
   относно официалните празници и съдебната ваканция
   (2015/C 220/04)
   СЪДЪТ,
   като взе предвид член 24, параграфи 2, 4 и 6 от Процедурния правилник,
   като има предвид, че в изпълнение на тази разпоредба следва да изготви списък с официалните празници и да определи датите на съдебната ваканция,
   ПРИЕ НАСТОЯЩОТО РЕШЕНИЕ:
   Член 1
   Изготвя на основание член 24, параграфи 4 и 6 от Процедурния правилник следния списък с официалните празници:

               —

               Нова година,

               —

               понеделник след Великден,

               —

               1 май,

               —

               Възнесение,

               —

               понеделник след Петдесетница,

               —

               23 юни,

               —

               15 август,

               —

               1 ноември,

               —

               25 декември,

               —

               26 декември.

         Член 2
   Определя на основание член 24, параграфи 2 и 6 от Процедурния правилник за периода от 1 ноември 2015 г. до 31 октомври 2016 г. следните дати на съдебната ваканция:

               —

               Коледа 2015 г.: от понеделник 21 декември 2015 г. до неделя 10 януари 2016 г. включително,

               —

               Великден 2016 г.: от понеделник 21 март 2016 г. до неделя 3 април 2016 г. включително,

               —

               Лятна ваканция 2016 г.: от петък 22 юли 2016 г. до неделя 4 септември 2016 г. включително.

         Член 3
   Настоящото решение влиза в сила в деня на неговото публикуване в Официален вестник на Европейския съюз.

      Съставено в Люксембург на 4 юни 2015 година.

         A. CALOT ESCOBAR

            Секретар

         V. SKOURIS

            Председател


title: Решение на Съвета от 22 декември 2004 година за изменение на Решение 2004/197/ОВППС за създаване на механизъм за администриране на общите разходи на операциите на Европейския съюз с военни и отбранителни последици (ATHENA)

text:
Важна правна забележка

|

32004D0925

Официален вестник n° L 395 , 31/12/2004 стр. 0068 - 0069 Официален вестник n° L 153 , 07/06/2006 стр. 0467 - 0468

		20041222Решение на Съветаот 22 декември 2004 годиназа изменение на Решение 2004/197/ОВППС за създаване на механизъм за администриране на общите разходи на операциите на Европейския съюз с военни и отбранителни последици (ATHENA)(2004/925/ЕO)СЪВЕТЪТ НА ЕВРОПЕЙСКИЯ СЪЮЗкато взе предвид Договора за Европейския съюз, и по-специално член 13, параграф 3 и член 28, параграф 3 от него,като има предвид, че:(1) На 23 февруари 2004 г. Съветът прие Решение 2004/197/ОВППС [1], което предвижда първият преглед да бъде извършен до края на 2004 година.(2) При приемането на Съвместно действие 2004/570/ОВППС от 12 юли 2004 г. за военната операция на Европейския съюз в Босна и Херцеговина [2], Съветът отбеляза необходимостта от разглеждане на редица въпроси при предстоящия преглед на ATHENA.(3) Решение 2004/197/ОВППС следва да бъде изменено,РЕШИ:Член 1С настоящото се изменя Решение 2004/197/ОВППС, както следва:1. В член 14:a) параграф 2 се заменя със следния текст:"2. Освен това ATHENA поема общите оперативни разходи, изброени в приложение II за периода от одобряването на концепцията за управление на кризисни ситуации за съответната операция до назначаването на командира на операцията. При конкретни обстоятелства, съгласувано с Комитета по политика и сигурност, специалният комитет може да промени периода, през който тези разходи се поемат от ATHENA.";б) добавят се следните параграфи:"6. Специалният комитет може да взема решение по всеки отделен случай с оглед на конкретните обстоятелства относно определени допълнителни разходи извън посочените в приложение IIIБ, които да бъдат признати за общи разходи по дадена операция по време на активната ѝ фаза.7. Държавите-членки чрез администратора информират Съвета и специалния комитет за схемата на поделяне на разходите, с които участват в контекста на операцията на ЕС."2. В член 21, параграф 3 се добавя следното изречение:"Тези предложения се смятат за одобрени, освен ако специалният комитет не реши друго до 15 март."3. В член 24, параграф 4 се добавя следното изречение:"Въпреки това, когато операцията се планира да продължи повече от шест месеца, остатъкът от дължимите суми се изплаща на шестмесечни вноски. В такива случаи първата вноска се плаща в срок от два месеца след началото на операцията; втората вноска се плаща в срок, определен от специалния комитет по предложение на администратора, като се отчитат потребностите на операцията. Специалният комитет може да се отклони от тези разпоредби."4. В член 28 съществуващият текст се номерира и става параграф 1 и се добавя следният параграф:"2. Когато плащането закъснее с не повече от десет дни, не се начислява лихва. Когато плащането закъснее с повече от десет дни, лихвите се начисляват за целия период на забава."5. В член 29 се добавя следният параграф:"6. Специалният комитет може да одобри правила за изпълнението на общите разходи, които се отклоняват от параграф 4."6. В член 38 се добавя следният параграф:"8. Всяка държава-членка, която участва в операция, предоставя информация на администратора до 31 март всяка година при необходимост чрез командира на операцията относно допълнителните ѝ разходи по операцията през предходната финансова година. Информацията се представя в разбивка по основни разходни пера. Администраторът обобщава информацията, за да представи на специалния комитет общ преглед на допълнителните разходи по операцията."7. В приложение II първата алинея се заменя със следния текст:"Допълнителните разходи за транспорт и настаняване, необходими за проучвателни мисии и подготовка (особено мисии за установяване на фактическата обстановка и разузнаване) от военните сили, с оглед на конкретна военна операция на Съюза."Член 2Настоящото решение влиза в сила на 1 януари 2005 г.Член 3Настоящото решение се публикува в Официален вестник на Европейския съюз.Съставено в Брюксел на 22 декември 2004 година.За СъветаПредседателC. Veerman[1] ОВ L 63, 28.2.2004 г., стр. 68.[2] ОВ L 252, 28.7.2004 г., стр. 10.--------------------------------------------------


title: Решение на Съвета от 17 декември 2001 година за разширяване на действиeто на Решението за създаване на програма за обмен, помощ и обучение за защита на еурото срещу фалшифициране (програма „Перикъл“) в държавите-членки, които не са приели еурото като единна валута

text:
Важна правна забележка

|

32001D0924

Официален вестник n° L 339 , 21/12/2001 стр. 0055 - 0055 специално чешко издание глава 10 том 003 стр. 69  - 69 специално испанско издание глава 10 том 003 стр. 69  - 69 специално унгарско издание глава 10 том 003 стр. 69  - 69 специално литвийско издание глава 10 том 003 стр. 69  - 69 LV.ES глава 10 том 003 стр. 69  - 69 MT.ES глава 10 том 003 стр. 69  - 69 PL.ES глава 10 том 003 стр. 69  - 69 SK.ES глава 10 том 003 стр. 69  - 69 специално словенско издание глава 10 том 003 стр. 69  - 69

		20011217Решение на Съветаот 17 декември 2001 годиназа разширяване на действиeто на Решението за създаване на програма за обмен, помощ и обучение за защита на еурото срещу фалшифициране (програма "Перикъл") в държавите-членки, които не са приели еурото като единна валута(2001/924/ЕО)СЪВЕТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 308 от него,като взе предвид предложението на Комисията [1],като взе предвид становището на Европейския парламент [2],като има предвид, че:(1) Когато прие Решение 2001/923/ЕО [3], Съветът е предвидил, че то би било ефективно в държавите-членки, които са приели еурото като единна валута.(2) При все това е важно обменът на информация и на персонал, както и мерките за оказване на помощ и обучение, осъществявани по програмата, да бъдат еднакви за цялата Общност, и следователно е уместно да се вземат необходимите мерки, за да се осигури едно и също ниво на защита на еурото в държавите-членки, които не са го приели.РЕШИ:Член 1Прилагането на членове от 1 до 13 от Решение 2001/923/ЕО се разширява в държавите-членки, които не са приели еурото като единна валута.Член 2Настоящото решение влиза в сила в деня на публикуването му в Официален вестник на Европейските общности.То се прилага от 1 януари 2002 г.Съставено в Брюксел на 17 декември 2001 година.За СъветаПредседателA. Neyts-uyttebroeck[1] ОВ C 240 E, 28.8.2001 г., стр. 124.[2] Становище от 13 ноември 2001 г. (все още непубликувано в Oфициален вестник).[3] ОВ L 339, 21.12.2001 г., стр. 50.--------------------------------------------------


title: Решение 2008/732/ОВППС на Съвета от 15 септември 2008 година за изпълнение на Обща позиция 2004/293/ОВППС за възобновяване на мерките в подкрепа на ефективно въвеждане на мандата на Международния трибунал за престъпления в бивша Югославия (МТПЮ)

text:
               16.9.2008

               BG

               Официален вестник на Европейския съюз

               L 247/56

      РЕШЕНИЕ 2008/732/ОВППС НА СЪВЕТА

   от 15 септември 2008 година
   за изпълнение на Обща позиция 2004/293/ОВППС за възобновяване на мерките в подкрепа на ефективно въвеждане на мандата на Международния трибунал за престъпления в бивша Югославия (МТПЮ)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Обща позиция 2004/293/ОВППС (1), и по-специално член 2 от нея във връзка с член 23, параграф 2 от Договора за Европейския съюз,
   като има предвид, че:

               (1)

               С Обща позиция 2004/293/ОВППС Съветът прие мерки за предотвратяване на влизането или транзитното преминаване през териториите на държавите-членки на лица, обвързани с дейности, които биха могли да подпомогнат лицата, обвинени за престъпления от МТПЮ, да продължават да избягват правосъдие или които действат по начин, препятстващ ефективното изпълнение на мандата на МТПЮ.

               (2)

               След предаването на г-н Radovan KARADZIC на МТПЮ на 30 юли 2008 г. с цел предварително задържане, определени лица, свързани с г-н KARADZIC, следва да бъдат извадени от списъка в приложението към Обща позиция 2004/293/ОВППС.

               (3)

               Списъкът в приложението към Обща позиция 2004/293/ОВППС следва да бъде съответно изменен,

         РЕШИ:
   Член 1
   Списъкът на лицата в приложението към Обща позиция 2004/293/ОВППС се заменя със списъка в приложението към настоящото решение.
   Член 2
   Настоящото решение поражда действие от датата на приемането му.
   Член 3
   Настоящото решение се публикува в Официален вестник на Европейския съюз.

      Съставено в Брюксел на 15 септември 2008 година.

            За Съвета

            Председател

         B. KOUCHNER

      (1)  ОВ L 94, 31.3.2004 г., стp. 65.

      ПРИЛОЖЕНИЕ
      1.   BILBIJA, Milorad
      Син на Svetko BILBIJA
      Място и дата на раждане: Sanski Most (Босна и Херцеговина), 13.8.1956 г.
      Номер на паспорта: 3715730
      Номер на личната карта: 03GCD9986
      Личен идентификационен номер: 1308956163305
      Други имена (прякори):
      Адрес: 7, Brace Pantica, Banja Luka, Босна и Херцеговина
      2.   BJELICA, Milovan
      Място и дата на раждане: Rogatica (Босна и Херцеговина), 19.10.1958 г.
      Номер на паспорта: 0000148, издаден на 26.7.1998 г. в Srpsko Sarajevo (недействителен)
      Номер на личната карта: 03ETA0150
      Личен идентификационен номер: 1910958130007
      Други имена (прякори): Cicko
      Адрес: Дружество CENTREK, Pale, Босна и Херцеговина
      3.   ECIM (EĆIM), Ljuban
      Място и дата на раждане: Sviljanac (Босна и Херцеговина), 6.1.1964 г.
      Номер на паспорта: 0144290, издаден на 21.11.1998 г. в Banja Luka (недействителен)
      Номер на личната карта: 03GCE3530
      Личен идентификационен номер: 0601964100083
      Други имена (прякори):
      Адрес: 26, Ulica Stevana Mokranjca, Banja Luka, Босна и Херцеговина
      4.   HADZIC (HADŽIĆ), Goranka
      Дъщеря на Branko и Milena HADZIC (HADŽIĆ)
      Място и дата на раждане: Община Vinkovci, Хърватия, 18.6.1962 г.
      Номер на паспорта:
      Номер на личната карта: 1806962308218 (JMBG), номер на личната карта 569934/03
      Други имена (прякори):
      Адрес: 9, Aranj Janosa, Novi Sad, Сърбия
      Връзка с лица, обвинени във военни престъпления: сестра на Goran HADZIC (HADŽIĆ)
      5.   HADZIC (HADŽIĆ), Ivana
      Дъщеря на Goran и Zivka HADZIC (HADŽIĆ)
      Място и дата на раждане: Vukovar, Хърватия, 25.2.1983 г.
      Номер на паспорта:
      Номер на личната карта:
      Други имена (прякори):
      Адрес: 9, Aranj Janosa, Novi Sad, Сърбия
      Връзка с лица, обвинени във военни престъпления: дъщеря на Goran HADZIC (HADŽIĆ)
      6.   HADZIC (HADŽIĆ), Srecko (Srećko)
      Син на Goran и Zivka HADZIC (HADŽIĆ)
      Място и дата на раждане: Vukovar, Хърватия, 8.10.1987 г.
      Номер на паспорта:
      Номер на личната карта:
      Други имена (прякори):
      Адрес: 9, Aranj Janosa, Novi Sad, Сърбия
      Връзка с лица, обвинени във военни престъпления: син на Goran HADZIC (HADŽIĆ)
      7.   HADZIC (HADŽIĆ), Zivka (Živka)
      Дъщеря на Branislav NUDIC (NUDIĆ)
      Място и дата на раждане: Vinkovci, Хърватия, 9.6.1957 г.
      Номер на паспорта:
      Номер на личната карта:
      Други имена (прякори):
      Адрес: 9, Aranj Janosa, Novi Sad, Сърбия
      Връзка с лица, обвинени във военни престъпления: съпруга на Goran HADZIC (HADŽIĆ)
      8.   JOVICIC (JOVIČIĆ), Predrag
      Син на Desmir JOVICIC (JOVIČIĆ)
      Място и дата на раждане: Pale (Босна и Херцеговина), 1.3.1963 г.
      Номер на паспорта: 4363551
      Номер на личната карта: 03DYA0852
      Личен идентификационен номер: 0103963173133
      Други имена (прякори):
      Адрес: 23, Milana Simovica, Pale, Босна и Херцеговина
      9.   KESEROVIC (KESEROVIĆ), Dragomir
      Син на Slavko
      Място и дата на раждане: Piskavica/Banja Luka (Босна и Херцеговина), 8.6.1957 г.
      Номер на паспорта: 4191306
      Номер на личната карта: 04GCH5156
      Личен идентификационен номер: 0806957100028
      Други имена (прякори):
      Адрес:
      10.   KIJAC, Dragan
      Място и дата на раждане: Sarajevo (Босна и Херцеговина), 6.10.1955 г.
      Номер на паспорта:
      Номер на личната карта:
      Личен идентификационен номер:
      Други имена (прякори):
      Адрес:
      11.   KOJIC (KOJIĆ), Radomir
      Син на Milanko и Zlatana
      Място и дата на раждане: Bijela Voda, Sokolac (Босна и Херцеговина), 23.11.1950 г.
      Номер на паспорта: 4742002. Издаден през 2002 г. в Sarajevo. Валиден до 2007 г.
      Номер на личната карта: 03DYA1935. Издадена на 7 юли 2003 г. в Sarajevо.
      Личен идентификационен номер: 2311950173133
      Други имена (прякори): Mineur или Ratko
      Адрес: 115 Trifka Grabeza, Pale или хотел KRISTAL, Jahorina, Босна и Херцеговина
      12.   KOVAC (KOVAČ), Tomislav
      Син на Vaso
      Място и дата на раждане: Sarajevo (Босна и Херцеговина), 4.12.1959 г.
      Номер на паспорта:
      Номер на личната карта:
      Личен идентификационен номер: 0412959171315
      Други имена (прякори): Tomo
      Адрес: Bijela, Черна гора и Pale, Босна и Херцеговина
      13.   KUJUNDZIC (KUJUNDŽIĆ), Predrag
      Син на Vasilija
      Място и дата на раждане: Suho Pole, Doboj (Босна и Херцеговина), 30.1.1961 г.
      Номер на паспорта:
      Номер на личната карта: 03GFB1318
      Личен идентификационен номер: 30011961120044
      Други имена (прякори): Predo
      Адрес: Doboj, Босна и Херцеговина
      14.   LUKOVIC (LUKOVIĆ), Milorad Ulemek
      Място и дата на раждане: Belgrade (Сърбия), 15.5.1968 г.
      Номер на паспорта:
      Номер на личната карта:
      Личен идентификационен номер:
      Други имена (прякори): Legija (подправен документ за самоличност на името на IVANIC, Zeljko (IVANIĆ, Željko)
      Адрес: намира се в затвора (Белградски районен затвор, 14, Bacvanska, Belgrade)
      15.   MALIS (MALIŠ), Milomir
      Син на Dejan MALIS (MALIŠ)
      Място и дата на раждане: Bjelice, 3.8.1966 г.
      Номер на паспорта:
      Номер на личната карта:
      Личен идентификационен номер: 030896613572
      Други имена (прякори):
      Адрес: Vojvode Putnika, Foca, Босна и Херцеговина
      16.   MANDIC (MANDIĆ), Momcilo (Momčilo)
      Място и дата на раждане: Kalinovik (Босна и Херцеговина), 1.5.1954 г.
      Номер на паспорта: 0121391. Издаден на 12.5.1999 г. в Srpsko Sarajevo, Босна и Херцеговина (обявен за недействителен)
      Номер на личната карта:
      Личен идентификационен номер: 0105954171511
      Други имена (прякори): Momo
      Адрес: намира се в затвора
      17.   MARIC (MARIĆ), Milorad
      Син на Vinko MARIC (MARIĆ)
      Място и дата на раждане: Visoko (Босна и Херцеговина), 9.9.1957 г.
      Номер на паспорта: 4587936
      Номер на личната карта: 04GKB5268
      Личен идентификационен номер: 0909957171778
      Други имена (прякори):
      Адрес: Vuka Karadzica 148, Zvornik, Босна и Херцеговина
      18.   MICEVIC (MIČEVIĆ), Jelenko
      Син на Luka и Desanka, моминско име: SIMIC (SIMIĆ)
      Място и дата на раждане: Borci, близо до Konjic (Босна и Херцеговина), 8.8.1947 г.
      Номер на паспорта: 4166874
      Номер на личната карта: 03BIA3452
      Личен идентификационен номер: 0808947710266
      Други имена (прякори): Filaret
      Адрес: Манастир Milesevo, Сърбия
      19.   MLADIC (MLADIĆ), Biljana (моминско име: STOJCEVSKA (STOJČEVSKA)
      Дъщеря на: Strahilo STOJCEVSKI (STOJČEVSKI) и Svetlinka STOJCEVSKA (STOJČEVSKA)
      Място и дата на раждане: Skopje, бивша югославска република Македония, 30.5.1972 г.
      Номер на паспорта:
      Номер на личната карта: 3005972455086 (JMBG)
      Други имена (прякори):
      Адрес: регистрирана на адрес Blagoja Parovica 117a, Belgrade, но пребивава на адрес Vidikovacki venac 83, Belgrade, Сърбия
      Връзка с лица, обвинени във военни престъпления: Снаха на Ratko MLADIC (MLADIĆ)
      20.   MLADIC (MLADIĆ), Bosiljka; (моминско име: JEGDIC (JEGDIĆ)
      Дъщеря на Petar JEGDIC (JEGDIĆ)
      Място и дата на раждане: Okrugljaca, община Virovitica, Хърватия, 20.7.1947 г.
      Номер на личната карта: 2007947455100 (JMBG)
      Лична карта: T77619, издадена на 31 май 1992 г. от SUP Belgrade
      Адрес: Blagoja Parovica 117a, Belgrade, Сърбия
      Връзка с лица, обвинени във военни престъпления: Съпруга на Ratko MLADIC (MLADIĆ).
      21.   MLADIC (MLADIĆ), Darko
      Син на Ratko и Bosiljka MLADIC (MLADIĆ)
      Място и дата на раждане: Skopje, бивша югославска република Македония, 19.8.1969 г.
      Номер на паспорта: паспорт от Сърбия и Черна гора № 03220335, издаден на 26.2.2002 г.
      Номер на личната карта: 1908969450106 (JMBG); лична карта B112059, издадена на 8.4.1994 г. от SUP Belgrade
      Други имена (прякори):
      Адрес: 83, Vidikovacki venac Belgrade, Сърбия
      Връзка с лица, обвинени във военни престъпления: син на Ratko MLADIC (MLADIĆ)
      22.   NINKOVIC (NINKOVIĆ), Milan
      Син на Simo
      Място и дата на раждане: Doboj (Босна и Херцеговина), 15.6.1943 г.
      Номер на паспорта: 3944452
      Номер на личната карта: 04GFE3783
      Личен идентификационен номер: 1506943120018
      Други имена (прякори):
      Адрес:
      23.   OSTOJIC (OSTOJIĆ), Velibor
      Син на Jozo
      Място и дата на раждане: Celebici, Foca (Босна и Херцеговина), 8.8.1945 г.
      Номер на паспорта:
      Номер на личната карта:
      Личен идентификационен номер:
      Други имена (прякори):
      Адрес:
      24.   OSTOJIC (OSTOJIĆ), Zoran
      Син на Mico OSTOJIC (OSTOJIĆ)
      Място и дата на раждане: Sarajevo (Босна и Херцеговина), 29.3.1961 г.
      Номер на паспорта:
      Номер на личната карта: 04BSF6085
      Личен идентификационен номер: 2903961172656
      Други имена (прякори):
      Адрес: Malta 25, Sarajevo, Босна и Херцеговина
      25.   PAVLOVIC (PAVLOVIĆ), Petko
      Син на Milovan PAVLOVIC (PAVLOVIĆ)
      Място и дата на раждане: Ratkovici (Босна и Херцеговина), 6.6.1957 г.
      Номер на паспорта: 4588517
      Номер на личната карта: 03GKA9274
      Личен идентификационен номер: 0606957183137
      Други имена (прякори):
      Адрес: Vuka Karadjica 148, Zvornik, Босна и Херцеговина
      26.   POPOVIC (POPOVIĆ), Cedomir (Čedomir)
      Син на Radomir POPOVIC (POPOVIĆ)
      Място и дата на раждане: Petrovici, 24.3.1950 г.
      Номер на паспорта:
      Номер на личната карта: 04FAA3580
      Личен идентификационен номер: 2403950151018
      Други имена (прякори):
      Адрес: Crnogorska 36, Bileca, Босна и Херцеговина
      27.   PUHALO, Branislav
      Син на Djuro
      Място и дата на раждане: Foca (Босна и Херцеговина), 30.8.1963 г.
      Номер на паспорта:
      Номер на личната карта:
      Личен идентификационен номер: 3008963171929
      Други имена (прякори):
      Адрес:
      28.   RADOVIC (RADOVIĆ), Nade
      Син на Milorad RADOVIC (RADOVIĆ)
      Място и дата на раждане: Foca (Босна и Херцеговина), 26.1.1951 г.
      Номер на паспорта: номер на стария паспорт 0123256 (обявен за недействителен)
      Номер на личната карта: 03GJA2918
      Личен идентификационен номер: 2601951131548
      Други имена (прякори):
      Адрес: 12, Stepe Stepanovica, Foca/Srbinje, Босна и Херцеговина
      29.   RATIC (RATIĆ), Branko
      Място и дата на раждане: Mihaljevci Slavonska Pozega (Босна и Херцеговина), 26.11.1957 г.
      Номер на паспорта: 0442022. Издаден на 17.9.1999 г. в Banja Luka
      Номер на личната карта: 03GCA8959
      Личен идентификационен номер: 2611957173132
      Други имена (прякори):
      Адрес: 42, Ulica Krfska, Banja Luka, Босна и Херцеговина
      30.   ROGULJIC (ROGULJIĆ), Slavko
      Място и дата на раждане: Srpska Crnja Hetin (Сърбия), 15.5.1952 г.
      Недействителни паспорти № 3747158, издаден на 12.4.2002 г. в Banja Luka, валиден до 12.4.2007 г., и № 0020222, издаден на 25.8.1988 г. в Banja Luka, валиден до 25.8.2003 г.
      Номер на личната карта: 04EFA1053
      Личен идентификационен номер: 1505952103022
      Други имена (прякори):
      Адрес: 21 Vojvode Misica, Laktasi, Босна и Херцеговина
      31.   SAROVIC (ŠAROVIĆ), Mirko
      Място и дата на раждане: Rusanovici-Rogatica (Босна и Херцеговина), 16.9.1956 г.
      Номер на паспорта: 4363471. Издаден в Istocno Sarajevo. Валиден до: 8.10.2008 г.
      Номер на личната карта: 04PEA4585
      Личен идентификационен номер: 1609956172657
      Други имена (прякори):
      Адрес: 42, Bjelopoljska, 71216 Srpsko Sarajevo, Босна и Херцеговина
      32.   SKOCAJIC (SKOČAJIĆ), Mrksa (Mrkša)
      Син на Dejan SKOCAJIC (SKOČAJIĆ)
      Място и дата на раждане: Blagaj (Босна и Херцеговина), 5.8.1953 г.
      Номер на паспорта: 3681597
      Номер на личната карта: 04GDB9950
      Личен идентификационен номер: 0508953150038
      Други имена (прякори):
      Адрес: Trebinjskih Brigade, Trebinje, Босна и Херцеговина
      33.   VRACAR (VRAČAR), Milenko
      Място и дата на раждане: Nisavici, Prijedor (Босна и Херцеговина), 15.5.1956 г.
      Недействителни паспорти № 3865548, издаден на 29.8.2002 г. в Banja Luka, валиден до 29.8.2007 г.; № 0280280, издаден на 4.12.1999 г. в Banja Luka, валиден до 4.12.2004 г. и № 0062130, издаден на 16.9.1998 г. в Banja Luka (Босна и Херцеговина)
      Номер на личната карта: 03GCE6934
      Личен идентификационен номер: 1505956160012
      Други имена (прякори):
      Адрес: 14, Save Ljuboje, Banja Luka, Босна и Херцеговина
      34.   ZOGOVIC (ZOGOVIĆ), Milan
      Син на Jovan
      Място и дата на раждане: Dobrusa, 7.10.1939 г.
      Номер на паспорта:
      Номер на личната карта:
      Личен идентификационен номер:
      Други имена (прякори):
      Адрес: